ДО  ОБЩИНСКИ СЪВЕТ 
ГР. КРУМОВГРАД

Д О К Л А Д Н А   З А П И С К А
от Себихан Мехмед – Кмет на Община Крумовград

ОТНОСНО: Приемане на годишен план на дейностите за подкрепа за личностно развитие на децата и учениците в община Крумовград за 2026 година

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Законът за предучилищното и училищното образование (ЗПУО) изисква от общините разработване и приемане на Годишен план на дейностите за подкрепа за личностно развитие по чл. 197, ал. 1 и ал. 3: “Годишният план се приема ежегодно до 30 април от Общинския съвет по предложение на кмета на общината след съгласуване със съответното регионално управление на образованието”. Според чл. 5 от Наредба за приобщаващото образование  подкрепата за личностното развитие на децата и учениците се организира и осигурява в съответствие с утвърдените областни и общински стратегии за подкрепа за личностно развитие въз основа на анализ на потребностите от обща и допълнителна подкрепа. Годишният план на дейностите за подкрепа на личностно развитие на деца и ученици в община Крумовград за 2026 година е разработен съгласно чл. 197, ал. 3 от ЗПУО и е във връзка с чл. 21е от Наредба за приобщаващото образование, издадена от министъра на образованието и науката.

С неговото приемане се дава възможност на институциите в системата на предучилищното и училищното образование, както и на други публични институции, неправителствени организации и други да планират и изпълняват заложените цели, мерки и дейности.

С предложения годишен план на дейностите се създават условия за развитие и участие на децата и учениците във всички аспекти на живота на общността на територията на община Крумовград чрез осигуряване на подкрепа за личностното развитие в подходяща физическа, психологическа и социална среда. С годишния план на дейностите се регламентират обществените отношения, свързани с процесите на приобщаващото образование, както и дейностите на всички институции в системата на предучилищното и училищното образование на територията на община Крумовград за предоставяне на подкрепа за личностно развитие на децата и учениците. По този начин се създават условия за развитие и участие на децата и учениците в дейностите за обща и допълнителна подкрепа.

Предвид гореизложеното и на основание чл. 17, ал. 1, т. 3, чл. 21, ал. 1, т. 12 от Закона за местно самоуправление и местна администрация, в съответствие с чл. 197, ал.1, ал.3 от ЗПУО, чл. 5 и чл. 21е от Наредба за приобщаващото образование, предлагам Общински съвет град Крумовград да приеме следното

Р Е Ш Е Н И Е:
Приема годишен план на дейностите за подкрепа за личностно развитие на децата и учениците в община Крумовград за 2026 година.

